આજે મ્યુનિ. કોર્પોરેશને સ્લમ પુન: વસન યોજના હેઠળ આ જગ્યા ડેવલપ કરી રેવન્યુ સર્વે નં.478ની 4143 ચો.મી. જમીન બિલ્ડર્સની ઓફર માટે ખુલ્લી મુકી છે.મહાપાલિકાએ સક્ષમ ડેવલપર્સ અને કોન્ટ્રાકટર પાસે પ્રધાનમંત્રી આવાસ યોજના હેઠળની આ સ્કીમ માટે ઓફર મંગાવી છે. તા.22/11 સુધી ઓનલાઇન ટેન્ડર મળી શકશે. તા.6/12 સુધી આ ટેન્ડર કોઇપણ પાર્ટી ભરી શકવાની છે. આ જગ્યાએ રહેલા 100 જેટલા ઝુંપડાની જગ્યાએ બિલ્ડરે રૈયાધાર, બિસપ હાઉસ સહિતની જગ્યાની જેમ ફલેટની આવાસ યોજના બનાવી દેવાની રહેશે. કોન્ટ્રાકટ ફાઇનલ થાય ત્યારે આવાસ બને ત્યાં સુધી આ પરિવારોને વૈકલ્પિક વ્યવસ્થા માટે માસીક ભાડુ આપવાની શરત હોય છે.